« Wḍeɣ-d s axxam, ufiɣ-d Muḥend yettwali tiliẓri, nekk εeddeɣ ɣer texxamt n usewwi, rriɣ taccuyt bdiɣ seqcareɣ lexḍra-ni, zwareɣ di tbaṣlin, allen-iw bdant la smiṭṭiwent si leqreḥnni, dɣa din din allaɣ-iw ijbed-d ccfawat n yemma, teεedda-d tesfift ikeblen deg allaɣ-iw acḥal aya. Qqimeɣ nekk d yemma ɣer tkuzint n useḥmu, leεbeɣ waḥdi, nettat tseqcar lxeḍra ara aɣ-d-tseww i yimekli, ma yella d Muḥend-nneɣ yella d aṭuṭaḥ, yeṭṭes ɣer tama n wadda n texxamt, ɣef yiwet n tlemsirt.Ciṭ akka, nesla i usqarbeb di tewwurt, xas akken meẓẓiyeɣ maca tenna-id : « Lli-d a mmi tawwurt…. »Sb.47-48.